C 188/38
HR
Službeni list Europske unije
30.5.2023.
15.
skreće pozornost na činjenicu da su 2019., prije pandemije, 42 grada u EU-u zabilježila više od milijun noćenja, pri čemu su Pariz, Barcelona, Lisabon i Rim dosegli više od 10 milijuna.
Upravo je urbani turizam ili turizam u gradovima poznatima po umjetničkoj baštini 2020. i 2021. godine bio najteže pogođen pandemijom bolesti COVID-19, kao i turizam u odredištima koja nude „sunce i more”;
16. smatra pozitivnim to što se interes putnika preusmjerio na manje gradove i ruralne zajednice te pozdravlja činjenicu da turisti sve češće odlučuju skrenuti s „tradicionalnih” turističkih ruta; s tim u vezi odlučno podržava cilj strategije EU-a za pametnu mobilnost (3) da se u cijeloj Europi udvostruči željeznički promet velike brzine; uvjeren je da će moderni i održivi modeli putovanja dodatno ojačati ruralni turizam;
17.
ističe da se, iako se EU predstavlja kao glavno turističko odredište u svijetu, turizam u EU-u u posljednje dvije godine oporavlja uglavnom zahvaljujući domaćem i unutareuropskom turizmu.
U svrhu dodatne potpore europskim građanima koji putuju unutar EU-a, OR poziva na ulaganje novih napora u poboljšanje postojećih prekograničnih željezničkih prijelaza (149 od 265 prijelaza nisu u funkciji (4) kako bi se promicao promet s nultom stopom emisija, a željeznička mreža EU-a revitalizirala i prilagodila izazovima 21. stoljeća uz maksimalno iskorištavanje najsuvremenijih tehnologija u željezničkom prometu;
Utjecaj na sektor rezidencijalnih nekretnina 18. uviđa da se prvenstveno općine u velikim europskim gradovima suočavaju sa sve većom potražnjom za cjenovno pristupačnim stanovanjem radi prihvata građana i građanki koji žele studirati, raditi i živjeti u tim gradovima.
Osiguravanje cjenovno pristupačnog stanovanja pitanje je od javnog interesa kojim se moraju baviti lokalne vlasti pronalazeći najbolja moguća rješenja kojima se izbjegava sukob s osobama zainteresiranima za iznajmljivanje smještaja turistima;
19. napominje da kratkoročno iznajmljivanje smještaja spaja dva različita tržišta: tržište stambenih nekretnina i turističko tržište.
Iz toga proizlazi da financijski poticaji ili porezne olakšice za obnovu zgrada mogu potaknuti prenamjenu stambenog prostora iz rezidencijalne u turističku, što omogućuje da se oni iskorištavaju u komercijalne svrhe nauštrb lokalnog stanovništva, studenata i radnika;
20.
svako nadležno tijelo treba odlučiti mogu li se socijalni stanovi iznajmljivati za kratkoročni smještaj;
21.
ističe da je u područjima u kojima su internetske platforme izuzetno aktivne učinak na tržište nekretnina velik (5).
To dovodi do povećanja najamnina i cijena nekretnina, što za sobom povlači smanjenje dostupnosti fonda zgrada za lokalno stanovništvo;
22. naglašava da je, pri pružanju mogućnosti za rad platformama, od najveće važnosti poštovati ciljeve javne politike kao što su dostupno i cjenovno pristupačno stanovanje te zaštita gradskih središta, osobito s obzirom na to da se ekonomska situacija u Europi pogoršava.
Usluge kratkoročnog iznajmljivanja smještaja putem platformi i njihov utjecaj ne smiju ugroziti visok stupanj prihvaćenosti turizma u europskim regijama i gradovima ni narušiti kvalitetu života u gradskim četvrtima;
Razmjena podataka 23. stoga smatra da bi, uz poštovanje pravila o zaštiti podataka, zahtjevi za dostavljanje informacija trebali biti obvezujući za platforme aktivne na tržištu kratkoročnog iznajmljivanja smještaja jer je takav pristup informacijama ključan za tijela vlasti radi osiguravanja dostupnosti cjenovno pristupačnog stanovanja;
24. izražava zabrinutost zbog teškoća koje platforme imaju u dostavljanju ključnih informacija javnim tijelima iako postoje znakovi da su one spremne lokalnim i regionalnim tijelima vlasti pomoći u donošenju informiranih odluka o politikama i pojednostavljenju primjene i razumijevanja lokalnih propisa;
(3) (4) (5)
https://transport.ec.europa.eu/transport-themes/mobility-strategy_en https://ec.europa.eu/regional_policy/en/information/publications/reports/2018/comprehensive-analysis-of-the-existing-crossborder-rail-transport-connections-and-missing-links-on-the-internal-eu-borders https://www.sciencedirect.com/science/article/pii/S0094119020300498